П Р О Т О К О Л   № 4
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 07.02.2019 г.

Днес, 07.02.2019 г. /четвъртък/ от 09.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Становище от главния секретар на АГП по предложението на районния прокурор на Районна прокуратура – Елхово за трансформиране на длъжност „главен специалист-административна дейност“ в длъжност „административен секретар“. /вх. № ВСС-1555/06.02.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

НЕ ДАВА СЪГЛАСИЕ за трансформиране на длъжност „главен специалист-административна дейност“ в длъжност „административен секретар“ в Районна прокуратура – Елхово.
 МОТИВИ: Съгласно Класификатора на длъжностите в администрацията на ПРБ, длъжността „главен счетоводител“ е в раздел „Ръководни длъжности“ и за специализираната администрация е утвърдена длъжност, която да осъществява общото ръководство на дейността на служителите, а именно „завеждащ служба“, поради което Комисията счита, че две длъжности, осъществяващи ръководството и контрола на дейността на администрацията са достатъчни, при общ щат на служителите 8 щ. бр.

ВНАСЯ предложението в заседание на Прокурорската колегия на Висшия съдебен съвет, насрочено на 13.02.2019 г., за разглеждане и произнасяне. 

	2. ОТНОСНО: Решение на Комисия „Бюджет и финанси“ от 06.02.2019 г. до постоянните комисии на ВСС за предоставяне на обосновани и остойностени предложения за нови дейности за периода 2020-2022 г., които досега не са предвиждани в бюджета на ВСС, в срок до 15.02.2019 г. /Решение на МС № 52/31.01.2019 г. за бюджетната процедура за 2020 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Не предлага предложения за нови дейности за периода 2020-2022 г., които досега не са предвиждани в бюджета на ВСС.
2.2. Изпраща решението на дирекция „Бюджет и финанси“, по компетентност.

ПРЕДСЕДАТЕЛ 
НА КОМИСИЯТА:      /п/
				   ГЕРГАНА МУТАФОВА